Uhapšeni bivši rukovodioci "Kolubare"
17 osoba uhapšeno zbog sumnje da su zloupotrebom službenog položaja oštetili javno preduzeće iz Lazarevca za više od 10 miliona eura
Kako je objasnio tužilac za organizovani kriminal Miljko Radisavljević, ovim je okončan deo pretkrivičnog postupka pokrenutog zbog sumnji da se u ovom lazarevačkom preduzeću, kroz zakup građevinskih mašina u vlasništvu privatnih preduzeća, nezakonito koriste sredstva Kolubare i pribavlja imovinska korist drugim pravnim i fizičkim licima. Povodom otvaranja istrage u Kolubari oglasila se i ministarka pravde Snežana Malović, koja je poručila da da Srbiju više niko neće videti kao zemlju u kojoj je korupcija prihvatljiva, i da se na ovom slučaju neće stati. Izržavajući uverenje da je podrška građana u borbi protiv korupcije nepodeljena, Malovićeva je naglasila da su istrage visoke korupcije najteže jer zainteresovanih da se dokazi zataškaju ima na svim nivoima. Sličan stav izneo je i državni sekretar u Ministarstvu pravde Slobodan Homen, koji je najavio da se do kraja godine mogu očekivati još neki veliki postupci u borbi protiv korupcije: Kako je još rekao Homen akciju hapšenja zbog zloupotreba u "Kolubari" podržala kompletna Vlada Srbije i vladajuća koalicija, a vlasti u Srbiji su ovim slučajem pokazale da su čvrsto rešene da obećanja o borbi protiv korupcije ne ostanu mrtvo slovo na papiru. Povodom ovih hapšenja oglasio se i lider Nove Srbije Velimir Ilić, koji je rekao da malverzacije u rudarskom basenu "Kolubara" ne treba vezivati samo za period od 2004. do 2007. godine, već da treba ispitati šta se u tom preduzeću dešavalo pre i posle tog perioda: Inače, akcija hapšenja izvedena je nakon visemesečnog rada Tužilaštva za organizovani kriminal je u saradnji sa policiskom upravom za grad Beograd, upravom kriminalističke policije i poreskom policijom. Policija je tokom pretkrivičnog postupka u vezi sa slučajem "Kolubara" do sada uzela izjave od oko 100 osoba, a prema najavama treba očekivati proširenje krivičnog postupka i na druga lica.